Slat Lkahal sinagoga

Slat Lkahal sinagoga (, ) Marokoko Essauira hiriko mellahn (judu-auzoan) dagoen sinagoga da.

 Historia 
Sinagogaren eraikuntza 1850ean hasi zen. Horretarako dirua biltzeko, komunitateko kideek eske egiten zuten hileta zeremonietan. Inaugurazioa 1859an egin zen (beste datuen arabera, 1865eko ekainaren 24an).

Erlijio gurtzarako eraikina izateaz gain, sinagoga adineko pobreentzako aterpe eta haur pobreentzako eskola txiki gisa erabiltzen zen.

Slat Lkahal izenak «komunitateko sinagoga» esan nahi du. Horrez gain, «Pobreen Sinagoga» deitzen zitzaion.

1972an, sinagoga erabiltzeari utzi zion hamarkada batzuetarako. 2010-2020 urteetan, eraikina zaharberritu zuten ASL Mogador erakundearen ekimenez. 2012an, proiektu horrek UNESCOren babesa lortu zuen. Bigarren inaugurazioa 2017ko urriaren 26an egin zen.

 Iruditegia 

 Erreferentziak 

 Kanpo estekak 

Kategoria:1859an amaitutako eraikinak
Kategoria:Essauirako eraikinak
Kategoria:Marokoko sinagogak